Ένα VPN αντικαθιστά την διεύθυνση IP σας (η οποία αποκαλύπτει την πραγματική σας τοποθεσία) και προστατεύει τα δεδομένα σας μέσω της δρομολόγησης της διαδικτυακής σας κίνησης, κάνοντας χρήση ενός κρυπτογραφημένου διακομιστή VPN. Παρακάτω μπορείτε να δείτε πως φαίνεται η σύνδεσή σας όταν χρησιμοποιείτε ένα VPN:
Η συσκευής σας → Εφαρμογή VPN → Πάροχος υπηρεσιών διαδικτύου (ISP) → Διακομιστής VPN → Διαδίκτυο
Το VPN κρυπτογραφεί όλα τα δεδομένα που ταξιδεύουν μεταξύ της συσκευής σας και του διακομιστή VPN, καθιστώντας τα μη αναγνώσιμα. Αν κάποιος προσπαθήσει να κατασκοπεύσει τη σύνδεσή σας, θα δει μόνο ασυναρτησίες — για παράδειγμα, αντί για ένα αίτημα στο netflix.com, θα δει κάτι σαν IH5HUFDY=432JKFD.
Επίσης, σε περίπτωση που συνδεθείτε σε κάποια ιστοσελίδα μέσω VPN θα θεωρήσει ότι η σύνδεσή σας προέρχεται από τον διακομιστή VPN και όχι από τη συσκευή σας — υποθέτει ότι η διεύθυνση IP του VPN είναι η πηγή της διαδικτυακής σας κίνησης, επομένως η αρχική σας διεύθυνση IP παραμένει "κρυφή".
Και τα VPN έχουν πάρα πολλές χρήσεις — μπορείτε να τα χρησιμοποιήσετε για να έχετε πρόσβαση σε διάφορες εκπομπές και ταινίες στη βιβλιοθήκη του Netflix της χώρας σας όταν βρίσκεστε στο εξωτερικό ή μπορείτε να τα χρησιμοποιήσετε για να κάνετε την κίνησή σας μη αναγνώσιμη όταν βρίσκεστε σε ένα δημόσιο δίκτυο WiFi, έτσι ώστε τα δεδομένα σας να είναι ασφαλή.